JohanHeinsen/ENO huggingface dataset:
Kiøbenhavns Postrytter, 1788-12-01
Lemberg, den 10 November. Det gaaer med Oczakow ligesom med Choczim; man melder Tid efter anden, men endnu for tidlig, at den er erobret. Nogle store Huuse skulle have faaet Breve, efter hvilke Ocsakow med megen Blodsudgydelse var blevet Russernes. Tre Storme vare mislykkede, men i den fierde lykkedes det, hvorpaa de seyrende Russer havde anrettet et gyseligt Blodbad i Fæstningen, da det ikke var mueligt at holde de til Raserie opbragte Soldater inden visse Grændser. Jmidlertid er denne vigtige Tidende ikke siden bekræftet.
Kiøbenhavns Postrytter, 1788-12-01
London, den 14 November. Kongens med saa betænkelige Symptomer vedholdende Sygdom udbreder Bekymring og Bestyrtelse over den Kongelige Familie, Hoffet, Hovedstaden og det hele Land.
Kiøbenhavns Postrytter, 1788-12-01
Efter Lægernes indstændige Tilraaden har Dronningen nu allerede i 5 Dage ikke tordet see til Sin syge Gemahl, og Hendes Upasselighed nøder Hende selv til at holde Sig inde. Med Kongen har det siden den 11te, da han føelede Sig noget styrket efter Søvnen, været slettere. Det lidet, Han dengang spiiste, har været for meget for Hans svækkede Mave, og Han havde ikke Blund i Øyet den hele følgende Dag og Nat. Vel havde Feberen givet lidt efter, men det var ogsaa alt. J Forgaars lod Hs. Majestæt Storcanzleren kalde til Sig, og efter Conference med ham vare først samtlige Cabinetsministre forsamlede til en stor Conference hos Marquis Carmarthen, hvorpaa fulgte tre Timers Raadslagning imellem den gamle Storcanzier, Hr. Pitt og Ærkebiskoppen af Canterbury. Hos Prindsen af Wallis vare de tvende førstmeldte Herrer, ligeledes til Conference den 12te hujus. Af alle de Kongelige Betiente er den Garde, som er bekiendt af Navnet hand of Gentlemen Penhioners, allermeest bekymrede over Kongens Tilstand, da de have 5 Qvartalers Sold tilgode. Skulde Sygdommens Hæftighed seyre over Lægernes Kunst, hvilket Gud i Naade afvende, saa vilde disse Gentlemen Pensioners gaae glip af deres hele Fordring; men de fortiente i saa Fald saameget større Medlidenhed, som de have tilkiøbt sig deres Poster. Den Civil-Liste, efter hvilken deres Sold udbetales, gielder ikkun for Kongens Levetid og ophører med Hans Død, og Tronfølgeren forbindes aldeles ikke til at betale bemeldte Listes Gield.
Kiøbenhavns Postrytter, 1788-12-01
Man taler allerede om en Regieringsforvaltning, som skulde bestaae af Dronningen, Prindsen af Wallis, Storcanzleren, og Ærkebiskoppen af Canterbury, men efter Oppositionsbladenes Beretning allene af Prindsen af Wallis. Alle Parlementslemmerne have allerede Vink at holde sig færdige til paa første Ordre at komme til London. Skulde Parlementet ikke blive prorogeret paa længere Tid, saa vil det forsamles den 28de førstkommende, og da formodentlig fuldkommen indrette den før ommeldte Regieringsforvaltning. Jmidlertid er det Jrlandske Parlement allerede prorogeret til den 20de Januarii.
Kiøbenhavns Postrytter, 1788-12-01
Stockholm, den 15 November. Efter de sidste Beretninger fra Gothenburg havde de Danske Hielpetropper allerede forladt Kongelf og det halve af Bahuuslehn. Prinds Carl af Hessens Hovedqvarteer, Ligeledes meldes fra Marstrand, var i Uddewalla. –at de paa de opbragte Danske Fartøyer gjorte Fanger ere den 31te October udleveerte til Uddewalla. J dette Øyeblik indløb den Tidende, at den sidste Colonne af de Danske Tropper, omtrent 4000 Mand stærk, var den 6te d. M., tilligemed Hovedqvarteret, brækket op fra Uddewalla med klingende Spil. Strax udenfor Staden gav Armeen tre General Salver med Kanoner og Haandgeværer.
Kiøbenhavns Postrytter, 1788-12-01
Wien, den 15 November. Den 11te hujus ankom Hertugen af Toscanas svære Bagage. Storhertugen er selv reyst over Bologna, Tries, Carlstadt og Gradisca til Keiseren, og De ville Begge følges af herhid.
Kiøbenhavns Postrytter, 1788-12-01
J nogle Dage har man her udspredet det Rygte, at Keyseren endelig havde antaget Storvizirens Tilbud om en Vaabenstilstand paa tre Maaneder, og at Høystsamme vil benytte Sig af denne Leylighed til at forskaffe Regimenterne beqvemme Vinterqvarterer.
Kiøbenhavns Postrytter, 1788-12-01
Fra Semlin derimod lyde Tidenderne ikke nær saa fredelige. Vor Hovedarmee, hedder det, bestaaer af lutter udvalgte Folk, der have stor Appetit paa en Vintercampagne, Vinteren har allerede her begyndt at vise sig i sin rette Gestalt. Siden den 1ste November har det frosset stærkt, især om Nætterne, og dette vil formodentlig om en kort Tid nøde saavel Keiserens som Storvizirens Armeer til at tænke paa Cantonnerings Qvarterer. Paa vor Side er der allerede indrettet 4 store med alle Beqvemmeligheder forsynede Blokhuuse, ikke langt fra Semlin. Desuagtet taler man, hvormange Anstalter der end giøres til Troppernes Vinterqvarterer, om Vintercampagner i Syr mien, Croatien og Bosnien, hvor Landon commanderer, saaog i Moldau og Wallachiet. Siebenbürgen allene synes, da denne Provinds er saa vel forsynet med Besætning og Grændsepassene allerede ere bedækkede med Snee, at være temmelig sikker for Fiendens Overfald, i det ringeste i nogle Maaneder. Man hører nu ogsaa, at der fra Østerrige ere store Skibstransporter med friske Tropper af de tilbageblevne Regimenter og Batailloner, samt Recruter, Bomber, Kugler, Munderingssorter, Munition og Provision, underveis hertil, og at der overalt i Ungarn giøres langs med Donau Anstalt til Indskibninger. Friske Troppers Hidsendelse er yderst nødvendig, for at erstatte den betydelige Afgang af Syge og blesseerte i Hovedhospitalerne i Neusatz og Temesvar.
Kiøbenhavns Postrytter, 1788-12-01
Fra det Østerrigske, den 15 November. Skulde Vaabenstilstanden med Tyrkerne ikke komme i Stand, saa ville de med temmelig betydelige Corps blive staaende deels ved Belgrad og deels ved den Bannatiske Grændse; og der vilde altsaa ikke blive synderlig Udsigt til nogen Roe i Vinter. Fra vor Side blive alle Poster godt besatte, og dersom Lasey og Landon skulde paa et Par Ugers Tid gaae til Wien for at raadslaae om Operationsplanerne for næste Aar, saa faaer Pellegrini imidlertid Commandoen i Syrmien, og de Vins i Croatien.
Kiøbenhavns Postrytter, 1788-12-01
Fra Ungarn ere der allerede endeel Regimenter i Anmarch til Mähren og Bøhmen, for desto bedre og i Tide at være færdige til et nyt Feldttog. – Til Feldthospitalerne og Feldtproviantvæsenet er der i forrige Uge afsendt en Mængde Chirurger og Regnskabsbetiente fra Wien.
Kiøbenhavns Postrytter, 1788-12-01
Paris, den 17 November. Det ogsaa her udspredte Rygte om Kongen af Engelands Død blev vel strax modsagt af den Kongelige Engelske Ambassade-Secretair, imidlertid har dette Rygte dog sat det Almindelige i stor Frygt for en nye Krig med Storbrittannien, da man forudseer, at Hr. For, en saa fortroelig Ven af Prindsen af Wallis, vil snart, i Tilfælde af en Regieringsforandring, fortrænge den fredelskende Hr. Pitt, og med Glæde paatage sig Anliggendernes Forvaltning. Hr. Recker fortfarer med sine Reformer, og har nu ogsaa ophævet General-Skatmesterens Post som unyttig, og som dog kastede 30000 Livres af sig om Aaret.
Kiøbenhavns Postrytter, 1788-12-01
Ved de Notables Forsamlings Aabning sad Prinds Henrich af Preussen, en Engelsk Biskop, en Lord, og adskillige Damer af Stand i een Loge. Ligeledes bivaanede Prinds Henrich Parlementsforsamlingen den 12te hujus, hvor de forhen bortviiste Parlementslemmer ogsaa vare tilstæde, og havde taget deres forrige Pladse. En fra Madrit ankommen Coureer har bragt den Efterretning, at Jnfantinden Maria Anna af Portugal, Jnfant Don Gabriels Gemalinde, er sammestæds den 5te hujus død i Kopperne.
Kiøbenhavns Postrytter, 1788-12-01
Dresden, den 18 November. J Brunsvig hedder det endnu, at den regierende Hertug skal commandere den Preussiske Armee af 60000 Mand, som trækker sig sammen paa de Pohlske Grændser.
Kiøbenhavns Postrytter, 1788-12-01
Hertugen har derom i forrige Maaned havt en Conference med Kongen i Cöthen.
Kiøbenhavns Postrytter, 1788-12-01
Fra det Brandenburgske, den 22 November. J Pohlen er Forvirringen steget til det høyeste. Kongen har paa Rigsdagen erklæret sig lydeligen og med stærke Udtryk for Rusland; og dog alligevel ere de fleeste Pohlske Undersaatte preussisk sindede. Det Conseil permanent hidtil underordnede Krigsdepartement er virkeligen ophævet, hvorimod der er anordnet en Krigscommission, og Oginsky udnævnt til Overfeldtherre. Den Russiske Gesandt skal have erklæret, at Keyserinden ikke vil tillade nogen Forandring i den nu værende Regieringsform i Følge Tractaten af 1776, det maa saa koste hvad det vil; og dog er det Russiske Svar paa den Preussiske Erklæring affattet ligesaa fiint som denne. – Man taler ogsaa allerede om et forefaldet Haandmænge imellem Polakkerne og Russerne.
Kiøbenhavns Postrytter, 1788-12-01
(Posten for i Dag er ved Avisens Slutning ikke ankommen.)
Kiøbenhavns Postrytter, 1788-12-01
Kiøbenhavn, den 1 December. J Tallotteriets 562de Trækning her i Staden udkom i Dag følgende Nummere: Meteorologiske Observationer.
Kiøbenhavns Postrytter, 1788-12-01
Therm.
Kiøbenhavns Postrytter, 1788-12-01
Barom.
Kiøbenhavns Postrytter, 1788-12-01
Vinden. 24 Novbr. 27 Varme. Kulde. Varme. 30 Aar Udi afvigte Uge fra den 22de Novbr. til den 29de dito, ere i denne Kongel. Residencestad copulerede 14 Par. Fødte Drenge 29. Piger 28. Tilsammen fødte 57. Døde Mænd 27. Qvinder 12. Drenge 11. Piger 10, af følgende Sygdomme: Alderdom 2 Barselseng 1. Brystsyge 6. Druknet 2. Feber 1. Forraadnelses=Feber 5. Hidsig Feber 4. Hoste 1. Koldbrand 1. Kopper 5. Mæslinger 1. Nervesyge 1. Slag 9. Svindsoet 1. Tænder 2. Tærende Syge 9. Uangivne Svagheder 6. Vattersoet 3. Tilsammen døde 60. Altsaa 3 fleere døde end fødte.
Kiøbenhavns Postrytter, 1788-12-01
Til behagelig Efterretning for de høie og gode Herrer Interessentere i det Asiatiske Compagnie bekiendtgiöres herved, at en General-Forsamling er bestemt at holdes paa Compagniet Torsdagen den 18de December förstkommende; Thi anmodes de Herrer Interessentere, som ikke allerede have qualificeret sig til Stemme Rettighed, og ønske at bivaane General-Forsamlingen, behageligst forinden at indfinde sig paa Compagniets Huus hos Directionen hver Mandag og Onsdag Formiddag fra 9 til 11 Slet, for at aflægge den af Interessentskabet vedtagne Eed.
Kiøbenhavns Postrytter, 1788-12-01
Anmeldelse om en dansk Oversættelse af den preussiske Konges Frederich den Andens efterladte Værker, som udgives paa Universitets=Boghandler Christian Gottlob Profts Forlag. Denne store og uforglemmelige Konges Værker ere nyelig udkomne i Berlin i 15 Bind paa Fransk, tilligemed en tydsk Oversættelse deraf. Man finder heri: Min Tids Mærkværdigheder. De indeholde Historien om Stats og Krigsbegivenhederne fra Aaret 1740 indtil den Dresdenske Fred. Historien om den Syvaars Krig. 3) Historien om Begivenhederne efter den haberesborgske Fred 1763 indtil Pohlens Deeling 1775 i tre Afdeelinger, om dette Tidsrums Politik Finanzer og Militairvæsen, fremdeles Efterretninger om de vigtigste Tildragelser fra Aaret 1774 til 78. Mærkværdigheder ved Krigen 1778, og endelig den i Anledning af denne Krig førte Brevvexling imellem Keyseren, Keyserinden og Kongen. Et Forsøg om Regieringsformerne og Regenternes Pligter. 5) Undersøgelse om Systeme de al Nature.
Kiøbenhavns Postrytter, 1788-12-01
6) Anmærkninger over samme Skrift. 7) Om det uskadelige i Forstandens Vildfarelser. 8) Tre Samtaler i de Dødes Rige, imellem Prinds Eugen, Mylord Marlborough og Fyrsten af Lichtenstein, imellem Hertugen af Chaiseul, Grev Struense og Sokrates, og imellem Marcus Aurelius og en Barfod-Munk. 9) Tre Bind Poster. 10) Forberetning til Henriaden.
Kiøbenhavns Postrytter, 1788-12-01
11) Betragtninger over det europæiske Statssystems nærværende Tilstand. 12) Nogle Hundrede Breve fra Kongen til adskillige berømte Skribentere, saasom til Jordan, Voltaire, Fontenelle, Rollin, Marquis d'Argens, d'Albert, Præsident Henault, Algarotti, Condorcet o. s. v., tilligemed deres Svar. Man behøver ikke at anprise Publicum disse Værker. Hvem kan det være ubekiendt, at Friderich den Eneste i sin Person foreenede alt hvad der var stort, at han selv var Regent, General, Statsminister, Financier, Philosoph, Historieskriver, Digter og Musicus, Hvo kiendte Hoffernes og Ministrenes Cabaler i hans Tid bedre end han, og hvo kunde skildre dem rigtigere og med mere Vittighed og Lune, end man seer dem skildrede i hans Værker, Man finder her Ting, som ingen uden en Konge torde skrive, Kort sagt: Det er det eneste Værk i sit Slags, som Verden nogensinde har eiet, og den bedste Lærebog for Regentere, Generaler, og unge Krigsmænd. For at kunne levere Publicum den danske Oversættelse af disse Værker for desto bedre Kiøb, har Forlæggeren besluttet at udgive dem i 8 Octavbind, hvert omtrent 30 Ark stort Arket koster Subskribenterne 3 s. paa Tryk= og 4 s. paa Skrivpapiir, for andre Kiøbere bliver Prisen en Trediedeel høyere. Ved hvert Binds Udlevering tages Prænumeration paa det følgende. Oversættelsen udarbeides af Mænd, hvis Kyndighed i begge Sprogene er bekiendt. Ogsaa for den typographiske Skiønhed skal blive sørget. Forlæggeren anmoder herved alle sine Commissionairer i Provindserne, alle Postmestere og andre, som ville paatage sig at samle Subskribentere, at de i det seeneste inden 2 Maaneder fra Dato ville tilsende ham deres Lister, da der, saasnart som mueligt, skal begyndes med Trykningen. Han udbeder sig ogsaa, at de, saasnart de havde gjort nogen Samling ville, for den berørte Tid, sende ham deres Fortegnelser, for at man nogenledes kan være i Stand til at bestemme Oplagets Størrelse, og for at Trykningens Begyndelse ikke skal forhales. De, som paatage sig denne Umag, faae 10 Procento eller det 11te Exemplar frit. Listerne indsendes til mig. Kiøbenhavn, den 21de November 1788. Christian Gottløb Proft.
Kiøbenhavns Postrytter, 1788-12-01
Godt Maculatur=Papiir kan tilkjøbs bekommes i det Kongelige Bogtrykkerie.
Kiøbenhavns Postrytter, 1788-12-05
Kiøbenhavns No. Aar. pas en forum nummer. Post-Tidender. ulii. me. Fredagen, den 5 December. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1788-12-05
Venedig, den 10 November. Efter Portens Befaling har Pachaen af Rumelien for nogen Tid siden hos Senatet forlangt frie Giennemfart for en Flaade og en Armee, der er bestemt til at angribe de Østerrigske Kyster. Som man hører, har Senatet ikke givet noget Svar, men blot givet Ordre til Cattaros og Ridder Emos Forstærkelse.
Kiøbenhavns Postrytter, 1788-12-05
Warschau, den 15 November. De tvende vigtige Anliggender, nemlig: hvor Residencen for Fremtiden skal være, og af hvor mange Lemmer den nye Krigscommission skal bestaae, ere nu ved Stemmesamling tilendebragte. Krigscommissionen skal bestaae af 18 Lemmer, 12 fra Pohlen og 6 fra Litthauen; og Residencen bliver vexelviis 4 Aar i Pohlen og 2 i Litthauen. I Dag vil der blive givet Svar paa den Russiske Gesandt sidste Memoire, og det er allerede udtrykkeligen besluttet, at dette Svar skal ministerialiter meddeles alle her residerende udenlandske Ministre. Udkastet dertil, der er overeensstemmende med Republikens Uafhængighed, er forfattet af Greve Potocki, anden Litthauisk Marechal.
Kiøbenhavns Postrytter, 1788-12-05
Fyrste Radziwil har tilbudet sig, at tilveyebringe og paa egen Bekostning equipere 1600 Mand, lønne disse i 3 Maaneder, samt levere 30 Jærnkanoner, og desuden at bidrage noget aarligen til Armeens Underholdning.
Kiøbenhavns Postrytter, 1788-12-05
Litthauen skal, foruden sit ordentlige Bidrag, have tilbudet en frivillig Gave af 600000 Gylden.
Kiøbenhavns Postrytter, 1788-12-05
Wien, den 17 November. Der er nu ingen Tvivl om, at der imellem Østerrige og Porten er sluttet en Vaabenstilstand paa 3 Maaneder, og den almindelige Formodning, at Keiseren ikke er utilbøyelig til at slutte en separat Fred med Porten, synes nær ved at blive til Vished. Hertil kommer endnu den af Greve von Podewils den 6te hujus gjorte Erklæring, der foraarsager, at man maa frygte for Fredsbrud imellem Preussen og Østerrige, ifald Krigen med Porten skulde vedvare. Dette angives ogsaa for den rette Aarsag, hvorfor Regimenterne forstørstedelen blive forflyttede til Bøhmen, Mähren og Østerrige Overhovedet synes Hoffernes politiske Forhold og Hensigter saaledes at gjennemkrydse hinanden, at der let kunde afstedkommes en almindelig eller i det ringeste en nye Krig.
Kiøbenhavns Postrytter, 1788-12-05
London, den 18 November. J Henseende til Kongens Sygdom, der har gjort hele Europa opmærksomt, er man paa nogle Dage glædet med Haab og Udsigter, som man næsten havde gandske opgivet. Monarken er virkelig i Bedring, og har havt 3 temmelig roelige Nætter.
Kiøbenhavns Postrytter, 1788-12-05
Denne Dags Hoftidende, dateret Formiddag Kl. 10, beretter, at Kongen atter havde havt en god Nat, men var, desværre, endnu ikke aldeles sin Feber qvit. Var Veyrliget og Aarstiden gunstigere, saa vilde Bedringen, have kiendeligere Fremgang. Skulde det fremdeles tegne godt med Kongens Helbred, saa vil Parlementet ikke komme til at foretage noget, men adjournere fra een Dag til anden. Bliver det derimod slettere med Hs. Majestæt, saa vil der blive arbeydet paa Regieringsforvaltningens Indretning, om hvilken Sag der høres saamange modstridende Meeninger. J Landets Love findes vel foreskrevet, hvorledes det skulde gaae til, naar en regierende Konge døer, er fraværende, mindreaarig, eller vil resignere; men der tales ikke noget om det Tilfælde, naar Kongen for Sygdoms Skyld ikke kan regiere. Storcanzleren har erklæret, at Lovene tillade den retmæssige Tronarving, naar han er majorenn, ved saadan Leylighed at tiltræde Regieringen, og det uden foregaaende Parlementsforsamling. Alle Lemmer af det Kongelige Cabinet ere af samme Meening. J alt Fald troer man, at vort Hofs politiske System vilde ikke liide nogen betydelig Forandring, siden Hr. For og hele Oppositionspartiet, om de skulde faae Adgang til Ministeriet, maae være fuldkommen overbeviiste om Alliancens Nødvendighed med Preussen og Holland.
Kiøbenhavns Postrytter, 1788-12-05
Paris, den 18 November. Kongen af Engelands farlige Sygdom har havt en skadelig Jndflydelse paa vore offentlige Fonds, som ere stærkt faldne. – Man taler om et nyt Slags Livrenter, hvorefter enhver, der i 10 Aar har ugentligen erlagt 6 Livres, faaer, efter bemeldte 10 Aars Forløb, ligesaameget aarligen, saalænge han lever, som han i alle 10 Aar har betalt.
Kiøbenhavns Postrytter, 1788-12-05
Pohlsk Grændse, den 18 November. Man melder fra Constantinopel, at Storviziren, da han ved sin Jndtrængelse i Bannatet fik at vide, at den Romerske Keiser var Selv med Hovedarmeen, har strax befalet, at ingen Muselmand maatte under Dødsstraf understaae sig at efterstaae Monarkens Liv, derimod havde han udsat en Præmie af 40000 Piastre for den, som kunde levere ham Hs. Keyserl. Majestæt levende. Dette skal formeligen være bekiendtgjort samtlige Corps diplomatique i Pera. Den Capidgi Pacha eller Kammerherre, som bragte Storherren den første Efterretning om Jndrykningen til Mehadia, skal have faaet en Pension af 10000 Piastre om Aaret; og Storherren selv skal, over Storvizirens erholdte Fordele i Bannatet, ville antage Tilnavnet Overvinder.
Kiøbenhavns Postrytter, 1788-12-05
Udtog af en Skrivelse dateret Christiania den 22de November d. A.
Kiøbenhavns Postrytter, 1788-12-05
Kiøbenhavn, den 5 December. Den 14de November d. A. er den som Ober-Jnspecteur ved Felt-Hospitalet i Norge staaende Major, Frederich Christian von Rye, benaadet med Caracteer som Oberst=Lieutenant af Jnfanteriet, og den ved det Danske Liv-Regiment til Fods staaende Premierlieutenant, Jürgen von Landorph. bestilt til Stabs=Capitain ved bemeldte Regiment.
Kiøbenhavns Postrytter, 1788-12-05
Under Dato 7de November er udgaaet en Forordning, som bestemmer en Enkemands Ret til at fordre Erstatning ved Skiftet efter sin afdøde Hustrue for den Kapital, som han for hende har indskudt i Enkekassen.
Kiøbenhavns Postrytter, 1788-12-05
J Tallotteriets 437te Trækning i Altona, den 27de November, udkom følgende Numere: Til behagelig Efterretning for de høie og gode Herrer Interessentere i det Asiatiske Compagnie bekiendtgiøres herved, at en General-Forsamling skal holdes paa Compagniet Torsdagen den 18de December förstkommende; Thi anmodes de Herrer Interessentere, som ikke allerede have qvalificeret sig til Stemme Rettighed, og ønske at bivaane General-Forsamlingen, behageligst forinden at indfinde sig paa Compagniets Huus hos Justits-Directeuren hver Onsdag og Fredag Formiddag fra 10 til 12 Slet, for at aflægge den af Interessentskabet vedtagne Eed.
Kiøbenhavns Postrytter, 1788-12-05
AVERTISSEMENTS. Mandagen den 8de December førstkommende, om ForD. middagen Klokken 9 Slet, og følgende Dage, skal endeel Kramvare, bestaaende af Jllystringer, Tafter, Sukkerduuner, Sanna, Musseliner, Nettelduger, Dreiler, Sirtser, skildrede og andre sine Tørklæder, Dammastes Dækketøyer, Klæde, Frakketøy, hollandske og andre fine Lærreder, Kniplinger, Halsklude, Strømper, Knapper, Patri Zion Zion og Congotheer, Porcelainer, Gin ganger, Atlasker, Silke, Ederdun, Citronsaft, Cancel, Straahatte, Chocolade, samt et Partie islandsk Uldgarn, item: endeel Gods og Løsøre, bestaaende af Guld, Sølv, Tin, Kobber, Messing, Jernfang og Bliktøi, Meubler af Speile, Commoder, Stoele, Kanopeer, Dragkister, Chatoller, Sengesteder med og uden Omhænge, Ottomaner, Sophaer og adskillige andre Træevare, Linned, Gang= og Sengeklæder, Skilderier, Kobberstykker og Bøger, saa og Canariefugle, et Partie Glas Lyseformer, to Taffeluhre, to Papegøier, Levkøier i Potter, med videre, ved offentlig Auction i Hr. Hans Hornbechs Gaard No. 18 i Vimmelskaftet til de Høystbydende skal bortsælges imod contant Betaling ved Tilslaget, eller naar forlanges, til fornævnte Hr. Hornbech, hos hvem de trykte Catalogi ere at bekomme.
Kiøbenhavns Postrytter, 1788-12-05
Forsøg til de ældre Tildragelsers Udvikling, efter Mosis Skrifter, af A. T. Rachlou, første Deel, findes tilkiøbs hos Hr. Agent Gyldendahl, Hr. Directeur Hopffner og Hr. Lund, Amanuensis hos Hr. Biskop Balle i Kiøbenhavn, samt hos Autor selv i Snoldeløv, for 1 Rdlr. Exemplaret paa stort Trykpapiir og 1 Rdlr. 2 Mk. paa Franskpapiir.
Kiøbenhavns Postrytter, 1788-12-08
Kiøbenhavns No. Aar og 1788. huus. Ham Post-Tidender. pus Mandagen, den 8 December. Heraf udgives ugentlig 2de Stykker, ved P. M. Hoystner.
Kiøbenhavns Postrytter, 1788-12-08
Fra Bannatet, den 11 November. Alle Tropperne ere nu i fuld Bevægelse, for at gaae til deres forskiællige Vinterquarterer. J Karansebes og Mehadig blive Casernerne og andre af Tyrkerne ødelagte Bygninger saa godt som mueligt istandsatte til Troppernes Brug. Overalt er man betænkt paa at ophielpe de Steder, hvor de bortflygtede Jndvaanere igien indfinde sig.
Kiøbenhavns Postrytter, 1788-12-08
Lemberg, den 13 November. Fra Moldau berettes, at Prindsen af Coburgs Corps har endnu sin Leyr tæt ved Staden Roman, og at Prindsens Hovedqvarteer er i bemeldte Stad. Alting, undtagen Kiød, er sammestæds overmaade dyrt; men man haaber bedre Kiøb, naar de der boesatte mange Armeniske Kiøbmænd faae deres Ting i Orden igien, Prindsen af Coburg har gjort en Reyse til Jassy, for at tale med Feldt marechal Romanzow og Prindsen af Ligne Tyrkerne stode 12 Miile paa hiin Side Roman. (Denne Beretning melder altsaa intet om Tyrkernes Forliis ved Roman.)
Kiøbenhavns Postrytter, 1788-12-08
Semlin, den 16 November. Keiseren, Lasey og Landon have fra det Beschanier Observatorium seet den under 11te hujus forefaldne hæftige tyrkiske Attaque, hvori Hesten blev skudt under Prinds - Efter Keiserens udtrykkelige Ordre skal alle Waldeck. Forskandsningerne paa den Beschanier Dæmning nedrives, da Keiseren ikke vil lade dem bevogte Vinteren over.
Kiøbenhavns Postrytter, 1788-12-08
Pohlsk Grændse, den 20 November. J Warschau vil man have Efterretning om, at begge Feldtmarechalerne Potemkin og Romanzow vare under veys til Petersburg, samt at den første havde overdraget Commanden ved Oczakow til Fyrste Repnin, og den sidstmeldte sin Commando til Greve Soltikow. Den Russiske Gesandt i Warschau skal ogsaa have ladet sig forstaae med, at han vel, ifald Sagerne vedblive at gaae samme Gang som nu, kunde snart, uden at tage Afsked, forlade sin Post. Man siger med Vished, at man i Warschau vil forsøge alt, for at faae Conseil permanent hævet, uagtet den Russiske Garantie af 1775. - Fra Ukraine meldes, at Fyrste Potemkin har sendt 4000 Mand Cavallerie til sine Godser i Pohlen, for der at tage Vinterqvarteer.